Parlament tadqiqotlari axborotnomasi. Parlament tadqiqotlari axborotnomasi (, ) yuridik va siyosiy ilmiy-amaliy jurnali Oʻzbekiston Axborot va ommaviy kommunikatsiyalar agentligida 2023-yil 26-iyulda №106980-sonli guvohnoma bilan davlat roʻyxatidan oʻtkazilgan. Jurnal Oʻzbekiston Respublikasi Oliy attestatsiya komissiyasi Rayosatining 2023-yil 31-oktyabrdagi 345-sonli qarori bilan “Dissertatsiyalar asosiy ilmiy natijalarini chop etish tavsiya etilgan ilmiy nashrlar roʻyxati”ga kiritilgan. Mualliflik huquqlari Oʻzbekiston Respublikasi Oliy Majlisi Qonunchilik palatasi huzuridagi Parlament tadqiqotlari institutiga tegishli. Davriy nashrning asosiy maqsadi – parlament tadqiqotlari, norma ijodkorligi va parlamentarizm sohalaridagi yuridik va siyosiy ilmiy-amaliy tadqiqot materiallari, ilmiy, milliy hamda xorijiy qonunchilikning qiyosiy tahlilini oʻz ichiga olgan maqolalarni keng yoritib borish orqali mamlakatimizda qabul qilinayotgan qonunlarning ilmiy asoslarini mustahkamlash hamda parlament faoliyatining samaradorligini oshirishdan iborat. Jurnal yiliga 4 (har chorakda bir) marta chop etiladi.